**Breadtube** on tai **LeftTube** on irtonainen ryhmä verkossa toimivia sisällöntuottajia jotka luovat sisältöä, usein videoesseitä ja suoralähetyksiä sosialistiselta, kommunistiselta, anarkistiselta tai muulta vasemmistolaiselta näkökannalta. Breadtuubaajat lisäävät videoitaan yleensä Youtubeen mutta käyttävät myös Twitchin suoratoistopalvelua ja heidän videoistaan keskustellaan usein Redditin ja muiden sosiaalisten verkkosivujen kautta.

Breadtuubaajien tiedetään ottavan osaa eräänlaiseen "algoritmikaappaukseen". He valitsevat ja keskittyvät samoihin aiheisiin joista oikeistolaiset puhuvat. Näin heidän videoitaan suositellaan samalle yleisölle kuin oikeistolaisia ja äärioikeistolaisia videoita ja täten saattavat näkökulmansa laajemmalle yleisölle. Moni breadtuubaaja saa rahoituksensa joukkorahoituksen kautta. Kanavat toimivat monille, etenkin nuorille, johdatuksena vasemmistolaiseen politiikkaan.

Synty
-----

Nimi "Breadtube" (suom. *leipätube*) tulee Pjotr Kropotkinin kirjasta Taistelu leivästä, joka esittelee ja selittää hänen näkemyksensä anarkokommunismista.

BreadTube-ilmiöllä itsellään ei ole selvää alkua. Moni breadtuubaaja aloitti kanavansa pyrkiessään vastustamaan epäoikeudenmukaisuuden sotureita *(anti-social justice warrior*) ja alt-right sisältöä, joka lähti nousuun 2010-luvun puolivälissä. Vuoteen 2018 mennessä nämä yksittäiset kanavat olivat luoneet toisiinsa yhteydessä olevan yhteisön. Kaksi merkittävää varhaista Breadtuubaajaa olivat lähtenyt Lindsay Ellis joka lähti Channel Awesomelta vuonna 2015 aloittaakseen oman kanavansa puhuakseen Gamergate-kohusta ja Natalie Wynn joka aloitti ContraPoints-kanavansa vuonna 2016 vastauksena siihen aikaan verkossa vallitsevalle äärioikestolaiselle sisällölle. Wynnin mukaan sekä BreadTuben että alt-rightin alkuperä voidaan jäljittää takaisin uusateismiin.

Muoto
-----

Breadtube-videoilla on usein korkea tuotantoarvo ja ne kestävät tyypillistä YouTube-videota kauemmin. Monet ovat suoria vastauksia oikeistolaisiin puheenaiheisiin ja pyrkivät yleisesti vihamielisten vastaväitteiden sijasta analysoimaan ja ymmärtämään poliittisten vastustajiensa väitteitä, käyttäen hyväkseen mm. huumoria. Moni pyrkii vetoamaan mahdollisimman laajalle yleisölle tavoitellakseen uusia ihmisiä joilla ei ennestään ole vasemmistolaisia näkemyksiä. Videot eivät aina pääty vankkaan johtopäätökseen vaan rohkaisevat yleisöä tulemaan omiin johtopäätöksiinsä käyttäen videossa viitattua materiaalia ja lainattuja lähteitä.

Tunnettuja kanavia
------------------

Suurin osa BreadTube-videoista on englanninkielisiä ja moni breadtubaaja on kotoisin Yhdysvalloista ja Britanniasta. Nimitys on epävirallinen ja kiistelty koska sisällytykseen ei ole olemassa sovittuja kriteerejä. Usein mainittuja esimerkkejä ovat kuitenkin ContraPoints, Lindsay Ellis, Hbomberguy, Innuendo Studios, Philosophy Tube, Shaun, Destiny ja Hasan Piker. Moni heistä on torjunut nimikkeen.

Rahoitus
--------

Moni breadtubettaja saa rahoituksensa Patreonin kautta ja kieltäytyy sponsoroinnista ja mainonnasta. Tämä antaa enemmän vapautta tuottaa kriittistä sisältöä.

Lähteet
-------

1. 1 2  Williams, Wil: The video essays that spawned an entire YouTube genre *Polygon*.  1.6.2021. Viitattu 11.8.2021. (englanniksi)
2. 1 2   Somos, Christy: Dismantling the 'Alt-Right Playbook': YouTuber explains how online radicalization works  25.10.2019. ctvnews.ca.  Arkistoitu 15.2.2020. Viitattu 3.7.2020. (englanniksi)
3. ↑  Alexander, Julia: Carlos Maza is back on YouTube and ready to fight *theverge.com*.  31.1.2020.  Arkistoitu 31.7.2020. Viitattu 3.7.2020. (englanniksi)
4. 1 2  Youtube: Auf der anderen Seite die linken Influence  13.1.2020. Die Zeit. Viitattu 3.7.2020. (saksaksi)
5. 1 2  Citarella, Joshua: Marxist memes for TikTok teens: can the internet radicalize teenagers for the left? *The Guardian*.  12.9.2020.  Arkistoitu 12.9.2020(. Viitattu 8.8.2021. (englanniksi)
6. 1 2 3 4 5  Kuznetsov, Dmitry & Ismangi, Milan: YouTube as Praxis? On BreadTube and the Digital Propagation of Socialist Thought. (Arkisto, arkistoitu 3.7.2020) *TripleC: Communication, Capitalism & Critique*, 13.1.2020, 1. vsk, s. 204–218. doi:10.31269/triplec.v18i1.1128. ISSN 1726-670X.   (englanniksi)
7. 1 2  Roose, Kevin: The Making of a YouTube Radical (ISSN: 0362-4331)  2019. The New York Times.  Arkistoitu 22.5.2021. Viitattu 2.6.2021. (englanniksi)
8. ↑  Roose, Kevin: A Thorn in YouTube's Side Digs In Even Deeper (ISSN 0028-6583) *The New York Times*.  12.2.2020.  Arkistoitu 12.2.2020. Viitattu 3.7.2020. (englanniksi)
9. 1 2 3  Amin, Shaan: Can the Left Win YouTube? (ISSN 0028-6583) *The New Republic*.  2.7.2019.  Arkistoitu 4.7.2020. Viitattu 3.7.2020. (englanniksi)
10. ↑  Three: Mirror Image (ISSN 0028-6583) *The New York Times*.  30.4.2020.  Arkistoitu 4.7.2020.  (englanniksi)
11. ↑  Lee, Alexander Mitchell: Meet BreadTube, the YouTube activists trying to beat the far-right at their own game *The Conversation*.  8.3.2021.  Arkistoitu 30.6.2021. Viitattu 27.5.2021. (englanniksi)
12. 1 2  Mniestri, Aikaterini & Gekker, Alex: Temporal Frames for Platform Publics: The Platformization of BreadTube.  *AoIR Selected Papers of Internet Research*, 5.10.200.  The 21st Annual Conference of the Association of Internet Researchers. doi:10.5210/spir.v2020i0.11281. ISSN 2162-3317. Artikkelin verkkoversio.  (englanniksi)
13. 1 2  Fuchs, Christian: *Social Media: A Critical Introduction*, s. 199–200. 3. painos. Sage Publications, 2021. ISBN 978-1-5297-5274-8. (englanniksi)
14. ↑  Cross, Katherine: The Oscar Wilde of YouTube fights the alt-right with decadence and seduction *The Verge*.  24.8.2018. Vox Media.  Arkistoitu 29.8.2018. Viitattu 18.8.2021. (englanniksi)
15. ↑  Ellingham, Miles: The rise of BreadTube: The battle for the soul of the internet *The Independent*.  17.1.2021. Independent Digital News & Media.  Arkistoitu 17.1.2021. Viitattu 20.9.2021. (englanniksi)